Document ID: /roh_data/filtered/fineweb-2-filterrobots_roh.jsonl.gz/39656

Da la vart dal stadi sajan da deplorar 13 morts e 20 blessads sco in pledader da la regenza da la provinza fa a savair. L'offensiva era vegnida lantschada la notg sin dumengia per chatschar enavos ils talibans ord il conturn da la chapitala da la provinza Urusgan.
La chapitala da la provinza pertutgada è bloccada dapi mais. Tar in' attatga dals talibans la gievgia passada eran blers civilists fugids.
Ils talibans schlargian pil mument lur offensiva da stad encunter las autoritads afganas. L'armada da l'Afganistan ha surpiglià la responsabladad da segirtad cumplettamain da las truppas internaziunalas l'entschatta dal 2015. Per il mument sa chattan anc 13'000 schuldada da la Nato, ils blers dals Stadis Unids, en l'Afganistan. Quels èn en funcziun sur tut per scolar e cussegliar il persunal afgan.
RR novitads 09:00